**פינת חדשות טובות - איכות הסביבה (שעה)**

מטרות-
1.החניך ילמד על המשמעות של מחזור.
2. החניך ילמד על הסביבה שלו והאם היא מקיימת.
3. החניך ייצור מסר חיובי על איכות הסביבה לבית שלו\בית הנוער.

מהלך-

1. סבב מה נשמע? (10 דקות)

כל חניך ישתף מה שלומו ואיך היה היום שלו.

1. נופים יפים (5 דקות)

נפזר בחדר תמונות מנופים שונים ומגוונים – ים, יער, מדבר, שלג, שדה פרחים, שמיים, נהר וכדומה.

כל חניך יבחר תמונה אחת שהוא הכי אוהב ויסביר למה בחר בתמונה. כל חניך ישים בכיס את התמונה שבחר.

1. תצפית (20 דקות)

החניכים יצאו לסביבת הבית נוער הקרובה בזוגות. כל בן זוג יקבל תואר "המלאך הטוב" ו "המלאך הרע" (אפשר גם להכין כתרים או מדבקות). על המלאך הטוב, לתעד את כל מה שחיובי בסביבה (לדוגמא: צמחיה, בעלי חיים, שמיים כחולים), על המלאך הרע, לתעד את כל מה ששלילי בסביבה (לדוגמא: עשן, לכלוך, גרפיטי). את הממצאים הם מביאים איתם חזרה לקבוצה.

1. דיון לאחר התצפית (5 דקות)
* מה מצאתם יותר – דברים חיוביים או שליליים?
* מה הפרשנות שלכם לממצאים?
* האם הסביבה שלנו "איכותית"?
1. הכנת מסר\סמל על איכות הסביבה (10 דקות)

נבקש מהחניכים להישאר בזוגות וליצור ביחד מסר חיובי לאיכות הסביבה המתאר את הנושא בצורה הטובה ביותר. הם יכולים להשתמש בתמונות של הנופים ששמרו בכיס מתחילת הפעולה. את המסרים נחבר בסוף על לוח משותף שנתלה בבית נוער.

1. אחריות האדם על סביבתו (10 דקות)

מסבירים לחניכים שמחוץ לחדר הכנו שולחן הפתעות מלא במתוקים וחטיפים. אבל! יש מגבלה. נערוך הגרלה, וכל אחד יכנס בתורו לחדר, וייקח כמה הפתעות שירצה, ללא הגבלה, הוא יכול לקחת הכל לעצמו או לבחור להשאיר לבאים אחריו. ברגע שהאחד לוקח יותר לעצמו, השני משלם מחיר. אבל אם מישהו לוקח יותר מדי או לא עוזר מספיק או לא משתדל מספיק למען השאר, האחר יפגע פגיעה ישירה. חשוב לאחר המתודה שיכולה להיות מתסכלת, לוודא שגם האחרונים מקבלים משהו.

* איך עניין הסביבה קשור אלינו?
* האם יש לנו אחריות כלשהי לגבי הסביבה הקרובה שלנו?